ประกาศคณะกรรมการคุ้มครองซากดึกดำบรรพ์ประกาศคณะกรรมการคุ้มครองซากดึกดำบรรพ์เรื่อง หลักเกณฑ์ วิธีการและเงื่อนไขการจ่ายค่าทดแทนพ.ศ. ๒๕๕๒[๑] อาศัยอำนาจตามความในมาตรา๑๒ วรรคสาม มาตรา ๑๔ วรรคสอง และมาตรา ๒๖ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการคุ้มครองซากดึกดำบรรพ์ออกประกาศกำหนดหลักเกณฑ์ วิธีการและเงื่อนไขการจ่ายค่าทดแทนไว้ ดังต่อไปนี้หมวด ๑ค่าทดแทนกรณีประกาศเป็นเขตสำรวจและศึกษาวิจัยตามมาตรา๑๒ ข้อ ๑ให้เจ้าของ ผู้ครอบครองหรือผู้มีสิทธิในที่ดินโดยชอบด้วยกฎหมายได้รับค่าทดแทนเนื่องจากไม่อาจดำเนินงานหรือใช้ประโยชน์ที่ดินในพื้นที่ที่ได้ประกาศเป็นเขตสำรวจและศึกษาวิจัยได้ตามภาวะปกติดังนี้(๑) กรณีที่ไม่อาจดำเนินงานหรือใช้ประโยชน์ในที่ดินได้โดยสิ้นเชิงให้ได้รับค่าทดแทนเท่ากับจำนวนที่ได้รับจากการใช้ประโยชน์ในที่ดินนั้นตามภาวะปกติเป็นรายปีตามระยะเวลาที่ได้ประกาศเป็นเขตสำรวจและศึกษาวิจัย ในอัตราเฉลี่ยย้อนหลังสามปีหากมีการใช้ประโยชน์ไม่ถึงสามปีให้ได้รับเป็นรายปีในอัตราเฉลี่ยย้อนหลังเท่ากับระยะเวลาที่ใช้ประโยชน์ในที่ดินนั้น(๒)กรณีที่ไม่อาจดำเนินงานหรือใช้ประโยชน์ในที่ดินได้เป็นบางส่วนให้ได้รับเงินทดแทนเท่ากับจำนวนที่ขาดจากรายได้ปกติตาม(๑)ข้อ ๒การพิจารณาจ่ายเงินค่าทดแทนกรณีที่ดินที่ต้องประกาศเป็นเขตสำรวจและศึกษาวิจัยตามมาตรา๑๒ ให้คำนึงถึง(๑) สภาพลักษณะการใช้ประโยชน์ และที่ตั้งของอสังหาริมทรัพย์นั้น(๒) ระยะเวลาที่ไม่อาจดำเนินงาน หรือใช้ประโยชน์ในที่ดินนั้นอย่างแท้จริงหมวด ๒ค่าทดแทนกรณีประกาศเป็นแหล่งซากดึกดำบรรพ์ที่ขึ้นทะเบียนตามมาตรา๑๔ ข้อ ๓ ให้เจ้าของ ผู้ครอบครองหรือผู้มีสิทธิในที่ดินโดยชอบด้วยกฎหมายได้รับค่าทดแทนเนื่องจากไม่อาจดำเนินงานหรือใช้ประโยชน์ที่ดินในพื้นที่ที่ได้ประกาศเป็นแหล่งซากดึกดำบรรพ์ที่ขึ้นทะเบียนได้ตามภาวะปกติดังนี้(๑) กรณีที่ไม่อาจดำเนินงานหรือใช้ประโยชน์ในที่ดินได้โดยสิ้นเชิงให้ได้รับค่าทดแทนเท่ากับจำนวนที่ได้รับจากการใช้ประโยชน์ในที่ดินนั้นตามภาวะปกติเป็นรายปีในอัตราเฉลี่ยย้อนหลังสามปี หากมีการใช้ประโยชน์ไม่ถึงสามปีให้ได้รับเป็นรายปีในอัตราเฉลี่ยย้อนหลังเท่ากับระยะเวลาที่ใช้ประโยชน์ในที่ดินนั้น(๒)กรณีที่ไม่อาจดำเนินงานหรือใช้ประโยชน์ในที่ดินได้เป็นบางส่วนให้ได้รับค่าทดแทนเท่ากับจำนวนที่ขาดจากรายได้ปกติตาม(๑)(๓) กรณีการจ่ายค่าทดแทนตาม (๑) หรือ (๒)ให้คำนึงถึงจำนวนค่าทดแทนที่บุคคลดังกล่าวได้รับตามมาตรา ๑๒ วรรคสาม ด้วยข้อ ๔ในการพิจารณาจ่ายค่าทดแทนกรณีประกาศเป็นแหล่งซากดึกดำบรรพ์ที่ขึ้นทะเบียนตามมาตรา๑๔ ให้คำนึงถึง(๑) ประโยชน์ที่ได้รับจากการใช้ประโยชน์ในที่ดินนั้นตามภาวะปกติ(๒)เปรียบเทียบการใช้ประโยชน์ที่ดินในพื้นที่ข้างเคียงถึงประโยชน์ที่ได้รับจากการใช้ประโยชน์ในที่ดินประเภทเดียวกัน(๓) ลักษณะหรือคุณภาพของที่ดินที่สามารถใช้ประโยชน์ได้(๔)สถานภาพความเป็นอยู่และการประกอบอาชีพโดยปกติของผู้มีสิทธิได้รับค่าทดแทนและชุมชนในท้องถิ่นใกล้เคียงกับพื้นที่ที่ประกาศเป็นแหล่งซากดึกดำบรรพ์ที่ขึ้นทะเบียนหมวด ๓ค่าทดแทนกรณีส่งมอบซากดึกดำบรรพ์ที่ขึ้นทะเบียนตามมาตรา๒๖ ข้อ ๕ให้เจ้าของหรือผู้ครอบครองซากดึกดำบรรพ์ที่ขึ้นทะเบียนที่เป็นสิ่งหายากและมีคุณค่าเป็นพิเศษสมควรเก็บรักษาไว้เป็นสมบัติของชาติที่อธิบดีแจ้งให้ส่งมอบแก่อธิบดีหรือผู้ที่อธิบดีมอบหมายได้รับค่าทดแทนเนื่องจากการส่งมอบซากดึกดำบรรพ์ที่ขึ้นทะเบียนนั้นข้อ ๖ในการพิจารณาจ่ายค่าทดแทนกรณีอธิบดีแจ้งให้ส่งมอบซากดึกดำบรรพ์ที่ขึ้นทะเบียนตามมาตรา๒๖ ให้คำนึงถึง(๑) ความสำคัญ หรือคุณค่าของซากดึกดำบรรพ์ที่ขึ้นทะเบียน(๒) ประโยชน์ที่ได้รับจากการเก็บรักษาไว้เป็นสมบัติของชาติหมวด ๔การจ่ายค่าทดแทน ข้อ ๗ให้คณะกรรมการคุ้มครองซากดึกดำบรรพ์ตั้งคณะอนุกรรมการพิจารณาค่าทดแทนจำนวนห้าคน เพื่อพิจารณาจ่ายค่าทดแทนให้เจ้าของผู้ครอบครอง หรือผู้มีสิทธิในที่ดินโดยชอบด้วยกฎหมาย หรือเจ้าของหรือผู้ครอบครองซากดึกดำบรรพ์ที่ขึ้นทะเบียนที่มีสิทธิได้รับค่าทดแทนโดยความเห็นชอบของคณะกรรมการคุ้มครองซากดึกดำบรรพ์ข้อ ๘ในการยื่นคำขอรับค่าทดแทนในหมวด ๑ หมวด ๒ และหมวด ๓ผู้ยื่นคำขอต้องแนบหลักฐานดังต่อไปนี้(๑) บัตรประจำตัวประชาชน หรือบัตรที่ส่วนราชการออกให้(๒) หลักฐานแสดงความเป็นเจ้าของ ผู้ครอบครองหรือผู้มีสิทธิในที่ดินโดยชอบด้วยกฎหมาย(๓)หลักฐานการขาดรายได้จากการใช้ประโยชน์ที่ดินในพื้นที่ที่ได้ประกาศเป็นแหล่งซากดึกดำบรรพ์ที่ขึ้นทะเบียนโดยปกติตามข้อ๑ และข้อ ๓ (ถ้ามี)ข้อ ๙ให้อธิบดี หรือผู้ที่อธิบดีมอบหมายแจ้งเป็นหนังสือให้ผู้มีสิทธิได้รับเงินค่าทดแทนในหมวด๑ หมวด ๒ และหมวด ๓ มารับค่าทดแทน ภายในหกสิบวันนับแต่วันที่ได้รับแจ้งโดยผู้มีสิทธิได้รับค่าทดแทนต้องตกลงทำสัญญาการรับค่าทดแทนกับกรมทรัพยากรธรณีตามแบบที่อธิบดีกำหนดกรณีผู้มีสิทธิได้รับค่าทดแทนตามวรรคหนึ่งไม่มาขอรับค่าทดแทนภายในหกสิบวันนับแต่วันที่ได้รับแจ้งการให้รับค่าทดแทนหรือภายในหกสิบวันนับแต่วันได้รับแจ้งผลการพิจารณาอุทธรณ์ กรณีผู้มีสิทธิอุทธรณ์จำนวนค่าทดแทนให้นำค่าทดแทนไปเก็บไว้ที่สำนักงานวางทรัพย์ หรือฝากไว้กับธนาคารออมสินหากผู้มีสิทธิได้รับค่าทดแทนไม่มาติดต่อขอรับค่าทดแทนภายในสิบปีนับแต่วันที่มีการวางเงินหรือฝากค่าทดแทนให้ค่าทดแทนดังกล่าวตกเป็นของกองทุนจัดการซากดึกดำบรรพ์ข้อ ๑๐กรณีผู้มีสิทธิได้รับค่าทดแทนตามหมวด ๑ หมวด ๒ หรือหมวด ๓ไม่พอใจในจำนวนค่าทดแทนให้อุทธรณ์ต่อรัฐมนตรีภายในหกสิบวันนับแต่วันที่ได้รับแจ้งการให้รับค่าทดแทนคำวินิจฉัยของรัฐมนตรีให้เป็นที่สุดข้อ ๑๑การจ่ายค่าทดแทนให้เป็นไปตามระเบียบการใช้จ่ายเงินกองทุนจัดการซากดึกดำบรรพ์ข้อ ๑๒กรณีที่เจ้าของ ผู้ครอบครองหรือผู้มีสิทธิในที่ดินโดยชอบด้วยกฎหมายที่ประกาศเป็นแหล่งซากดึกดำบรรพ์ที่ขึ้นทะเบียนหรือผู้ครอบครองซากดึกดำบรรพ์ที่ขึ้นทะเบียน และมีสิทธิได้รับค่าทดแทนแต่ไม่ประสงค์จะรับค่าทดแทนให้ทำเป็นหนังสือตามแบบที่อธิบดีกำหนดประกาศ ณ วันที่ ๑๘พฤศจิกายน พ.ศ. ๒๕๕๒ศักดิ์สิทธิ์ ตรีเดชปลัดกระทรวงทรัพยากรธรรมชาติและสิ่งแวดล้อมประธานกรรมการคุ้มครองซากดึกดำบรรพ์อาจารี/ผู้จัดทำ๒๔ กรกฎาคม ๒๕๕๖วิชพงษ์/ตรวจ๒๕ กรกฎาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๖ ง/หน้า ๔๖/๑๔ มกราคม ๒๕๕๓